Rikunarita-ORG/Wikinium huggingface dataset:
# பன்னாட்டு நாள் கோடு

பன்னாட்டு நாள் கோடு - 180° அருகே
**பன்னாட்டு நாள் கோடு**  (*International Date Line*, **IDL**) என்பது புவியின் பரப்பின் மீது பொதுவான வடக்கு-தெற்காக, பசிபிக் பெருங்கடலின் மையத்தில் செல்லுமாறு கற்பனைசெய்யப்பட்டுள்ள ஓர் கோடு ஆகும். இதுவே ஒவ்வொரு நாட்காட்டி நாளும் தொடங்கும் இடமாக வரையறுக்கப்படுகிறது. இது பெரும்பாலும் 180° நில நிரைக்கோட்டில் அமைந்துள்ள போதும் சில ஆட்சிப்பகுதிகள் மற்றும் தீவுகளின் எல்லைகளைச் சுற்றிச் செல்லுமாறு வளைந்து செல்கிறது.

கிழக்கிலிருந்து பயணிக்கும்போது பன்னாட்டு நாட்கோட்டை தாண்டுகையில் ஒரு நாள் அல்லது 24 மணி நேரம் கழிக்கப்படுகிறது- பயணி மேற்கில் அந்நாளை மீண்டும் கழிக்கிறார். அதேநேரம் மேற்கிலிருந்து கிழக்கில் தாண்டுகையில் ஒரு நாள் அல்லது 24 மணி நேரம் கூட்டப்படும் - பயணி ஒருநாளை இழக்கிறார். இந்தக் கோடு கற்பனையாக இருந்தபோதும் நிலையான கால எல்லையை புவிப்பரப்பில் வரையறுக்க மிகவும் தேவைப்படுகிறது.

## மேற்கோள்கள்
# மாங்கோடிபி

MongoDB| உருவாக்குனர் | MongoDB Inc. |
| தொடக்க வெளியீடு | 2009 (2009) |
| அண்மை வெளியீடு | 3.0.6 / 24 ஆகத்து 2015 (2015-08-24) |
| Preview வெளியீடு | 3.2.0 / 31 திசம்பர் 2015 (2015-12-31) |
| மொழி | சி++ |
| இயக்கு முறைமை | குறுக்கு தளம் |
| கிடைக்கும் மொழி | English |
| உருவாக்க நிலை | Active |
| மென்பொருள் வகைமை | ஆவணம் சார்ந்த தரவுத்தளம் |
| உரிமம் | GNU AGPL v3.0 (drivers: அப்பாச்சி அனுமதி) |
| இணையத்தளம் | www.mongodb.org |

மாங்கோடிபி (MongoDB) என்பது குறுக்குத்தள ஆவணஞ்சார்ந்த தரவுத்தளமாகும். இஃது ஒரு கட்டமைப்பில்லா வினவு மொழியாகும் (NoSQL). மாங்கோடி ஜேசன் (JSON) போன்ற ஆவணங்களைத் தரவுத்தள புனைவுருப்படிவத்துடன் பயன்படுத்துகின்றது. இஃது ஒரு திறமூல, கட்டற்ற மென்பொருள் அல்லது தரவுத்தளம் ஆகும்.

## வரலாறு

* 2007 இல் 10ஜென் என்ற நிறுவனத்தால் இதன் உருவாக்கம் தொடக்கமானது
* 2009 இல் இஃது அப்பாச்சி அனுமதி கொண்டு திறமூல, கட்டற்ற மென்பொருளாக மாற்றப்பட்டது
* மார்ச் 2010 இலிருந்து பயன்பாட்டிற்கு ஏற்பாடாகிவிட்டது

## சிறப்பம்சங்கள்

* ஜாவாஸ்கிரிப்ட் மூலம் நேரடியாக தரவுத்தளத்தை தொடர்பு கொள்ள முடியும்.
* ஒரு மாங்கோடிபி ஆவணத்தில் எந்தப் புலத்தில் வேண்டுமானாலும் அட்டவணையிடப்பட பயன்படுத்த முடியும்

## அமைப்பு

மாங்கோடிபி என்பது தொகுப்புகளைக் கொண்ட ஒரு தரவுத்தளம் ஆகும். தொகுப்புகள் ஆவணங்களைக் கொண்டுள்ளன. ஆவணங்கள் ஒன்று அல்லது அதற்கு மேற்பட்ட தரவிடங்களைக் கொண்டுள்ளன. தொகுப்புக்களை அகவரிசைப்படுத்துவதன் மூலம் நாம் சிறந்த முறையில் தேடுதல், வரிசையாக்க செயல்திறனை அதிகரிக்க முடியும்.

## மேற்கோள்கள்
# கூகுள் நிலப்படங்கள்

**கூகுள் நிலப்படங்கள்** அல்லது **கூகுள் மேப்சு(Google Maps)* ஒரு புவியியற் தகவற் தொழில் நுட்ப மென்பொருள். இது முன்னர் கூகுள் லோக்கல் எனப்பட்டது. அநேகமான நாடுகளில் வீதிகள், பயணங்களைத் திட்டமிடல் போன்றவற்றிற்கு உதவுகின்றது.

கூகுளின் இதுபோன்ற இன்னுமோர் பதிப்பு கூகுள் ஏர்த்தாகும் இது லினக்சு, மைக்ரோசாப்ட் விண்டோசு மற்றும் ஆப்பிள் இயங்குதளக் கணினிகளில் இருந்து உலகைச் சுற்றிப் பார்வையிட உதவுகின்றது.

## வசதிகள்

கூகுள் மேப்ஸை சுட்டியைப் பாவித்து மேலும் கீழும் மற்றும் பக்கமாகவும் பார்க்கமுடியும் மேலும் சுட்டி சக்கரத்தை *(Mouse Wheel)* பாவித்துப் படத்தை உருப்பெருக்கியோ உருச்சிறுத்தோ காட்டமுடியும். மேலும் விசைப்பலகையில் உள்ள + மற்றும் - ஐப் பாவித்தும் உருப்பெருக்கியும் உருச்சிறுத்தும் படங்களைப் பார்வையிடலாம்.

இது இதன் போட்டியாளர்களைப் போன்றே எவ்வாறு வாகனத்தை இலக்கிற்குச் செலுத்துவதென்றும் எதிர்பார்க்கப்படும் நேரம் மற்றும் தூரம் ஆகிய விபரங்களைத் தரும்.

கூகுள் மேப்ஸ் மூன்று வழமையான பார்வைகளைத் தருகின்றது. ஒன்று தேசப்படம் இதில் வீதிகள் போன்றவிபரங்கள் உண்டு, செய்மதியூடான பார்வை, இரண்டும் சேர்ந்த பார்வை (அதாவது செய்மதி மற்றும் தேசப்படம் இரண்டும் சேர்ந்த பார்வை) இதில் வீதிப் படங்கள் தெளிவான செய்

இதில் உள்ள பக்கத்திற்கான உரலி "link to this page" வசதியானது பிறிதொரு காலத்தில் இதை மீண்டும் பாவிக்கவுதகின்றது. இதில் உள்ள அகலாங்கு நெட்டாங்கு போன்ற விபரங்கள் நாசா வேல்ட் விண்ட் (NASA World Wind), ரெறாசேவர்-அமெரிக்கா (Terraserver-USA) போன்றவற்றைப் பயனபடுத்தி சிலசமயம் இதைவிடத் தெளிவான படங்களைப் பெறலாம்.

## செய்மதிப் பார்வை

கூகுள் நிலப்படங்கள் தெளிவான செயமதியூடான படங்களை அமெரிக்கா மற்றும் கனடா ஆகிய பகுதிகளில் தருகின்றது (ஹவாய், அலாஸ்கா, போட்டொறிக்கோ, கன்னித் தீவுகள்) உடன் பகுதிகளாக அவுசுதிரேலியா. எகிப்து, பிரான்சு, ஈரான், ஐசுலாந்து, இத்தாலி, ஈராக், சப்பான், பேர்மூடா, குவைத், மெக்சிக்கோ, நெதர்லாந்து. ஐக்கிய இராச்சியம் போன்றபல நாடுகளில் பகுதியாகப் பார்வையிடலாம். அத்துடன் பல முக்கியமான நகரங்களையும் பார்க்கக் கூடியதாகவுள்ளது எடுத்துக் காட்டாக மாசுகோ, இசுதான்புல், மற்றும் இந்தியாவின் பிரபல நகரங்களான ஐதராபாத், பெங்களூர், சென்னை, சேலம், மும்பாய், புதுதில்லி ஆகியவற்றையும் காணக் கிடைக்கின்றது.

கூகுள் ஏர்த் படத்தில் கிடைக்கும் படங்கள் அநேகமாக 1 வருடம் பழமை வாய்ந்தது வேறு சில இடங்களில் 5 வருடங்கள் பழமை வாய்ந்தவை.

## மேற்கோள்கள்
# பெரிங் நீரிணை

பெரிங் நீரிணையின் செயற்கைகோள் படம்
 பெரிங் நீரிணையை காட்டும் வலைப்படக்கருவி பரணிடப்பட்டது 2009-07-26 at the வந்தவழி இயந்திரம்

பெரிங் நீரிணையின் கடலோடிகளுக்குரிய அட்டவனை
**பெரிங் நீரிணை** ஆசியாவின் இரசியாவுக்கும் வட அமெரிக்காவின் அலாஸ்காவுக்கும் இடையிலுள்ள நீரிணையாகும். வட துருவத்துக்கு அருகில் அமைந்துள்ளது. இந்நீரீணை ஏறத்தாழ 92 கி.மீ அகலமானது. இதன் சராசரி ஆழம் 30 முதல் 50 மீ ஆகும். இந்நீரிணையை செமியோன் டெஸ்னெவ் 1648 இல் கடந்தார். ஆயினும் 1728 இல் இந்நீரிணையைக் கடந்த பெரிங் என்பவரது பெயரே இந்நீரிணைக்குச் சூட்டப்பட்டது. முற்காலத்தில் இந்நீரிணைக்குக் குறுக்காக நிலத்தொடர்பு அல்லது பனி உறைந்திருந்ததால் மனிதரும் மிருகங்களும் கடக்கக் கூடியதாக இருந்ததாக அறிவியலாளர்கள் கருதுகின்றனர். இதுவே பெரிங் பாலம் என்றழைக்கப்படுகிறது. இந்நீரிணைக்குக் குறுக்காக பாலம் அல்லது நிலக்கீழ் சுரங்கம் அமைப்பதற்கான யோசனைகள் உள்ளன.

சிறிய டயமிட் தீவு (அமெரிக்கா. இடது) மற்றும் பெரிய டயமிட் தீவு (இரஷ்யா, வலது)
## மேலும் பார்க்க

* பெரிங் பாலம்
# சீனா (பக்கவழி நெறிப்படுத்துதல்)

**சீனா** அல்லது **சோங்கு** ('Zhōngguó*) என்பது பினவருவனவற்றைக் குறிக்கும்:*

* அகண்ட சீனா
* சீன மக்கள் குடியரசு அல்லது சீனக் குடியரசு, **சோங்கு** ('Zhōngguó*) என்பது பாரம்பரியப் பெயர்.*